Milito kontraŭ la Perua-Bolivia Konfederacio

La Milito de la Konfederacio aŭ Milito kontraŭ la Perua-Bolivia Konfederacio estis milito okazinta ekde 1836 ĝis 1839 inter la Peru-Bolivia Konfederacio kaj la alianco formita de Respubliko Ĉilio kaj peruanoj kontraŭantoj de la Konfederacio.

Ĉe la komencoj de la Konfederacio, la peruaj trupoj estre de Felipe Santiago Salaverry kontraŭstaris la trupojn konfederaciajn, dum la Milito inter Salaverry kaj Santa Cruz kiu finis per la malvenko kaj pafmortigo de Salaverry. Poste, la Peru-Bolivia Konfederacio iris kontraŭ la Argentina Konfederacio, estrita de Juan Manuel de Rosas, pro la disputo de teritorioj en la areo de altiplano. Portempe, la armeo de Andrés de Santa Cruz sukcesis venketi.

La Peru-Bolivia Konfederacio militis ankaŭ kontraŭ Ĉilio kaj la peruanoj kontraŭaj al la Konfederacio kiuj deziris la reunuigon de Peruo kaj la forpelon de Santa Cruz el la povo, kiuj finfine venkis super la konfederacianoj post bataloj okazintaj ĉefe en la teritorioj de la aktuala Peruo.

La milito finis per la venko de la trupoj de la restaŭra armeo Ejército Unido Restaurador, kunformita de ĉilianoj kaj peruanoj restaŭracianaj, kiu decidis la nuligon de la Peru-Bolivia Konfederacio kaj la fino de la registaro de Andrés de Santa Cruz en Bolivio.

 Notoj 

 Eksteraj ligiloj 

 Mapo detala de la milito

Kategorio:Historio de Peruo
Kategorio:Historio de Bolivio
Kategorio:19-a jarcento en Ĉilio
Kategorio:1830-1839 en Argentino
Kategorio:Militoj de la 19-a jarcento
Kategorio:Konfliktoj en 1830-1839